Okresná prokuratúra Košice I 
Mojmírova 5, 041 47 Košice 1

Sp. zn. : 3 Pv 443/13/8802	Košice I, 3.3.2015
EEČ : 2-63-53-2015

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 17.9.2013, spisová značka 3 Pv 443/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na XXXXX v presne nezistenom čase dňa 04.03.2009 uzavrela so spoločnosťou XXXXX, toho času so sídlom XXXXX, XXXXX, IČO: XXXXX Zmluvu o pôžičke č. 3103090090 na sumu 617,- Eur tak, že do predzmluvného formulára neuviedla a úmyselne zatajila svoje existujúce záväzky, a to od spoločnosti XXXXX nesplatený záväzok zo zmluvy o úvere č. 9130383 zo dňa 21.11.2006 na sumu 14.000,- Sk (464,71 Eur) a od spoločnosti XXXXX nesplatený  záväzok zo zmluvy o revolvingovej pôžičke č. 8000012080 zo dňa 26.09.2005 na sumu 547,70 Eur (16.500,- Sk), čím uvedeným konaním podstatným spôsobom skreslila údaje o svojej bonite, pričom po prevzatí pôžičky, v rozpore so svojím záväzkom uhradila len dve mesačné splátky, čím spoločnosť XXXXX XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 620,- Eur.   

Uznesením prokurátora Okresnej prokuratúry XXXXX I zo dňa 17.9.2013, spisová značka 3 Pv 443/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS: ORP-1667/5-OEK-KE-2013 zo dňa 07.08.2013 bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona pre skutok, že v Košiciach na XXXXX v presne nezistenom čase dňa 04.03.2009 uzavrela so spoločnosťou XXXXX Zmluvu o pôžičke č. 3103090090 na sumu 617,- Eur tak, že do predzmluvného formulára neuviedla a úmyselne zatajila svoje existujúce záväzky, a to od spoločnosti XXXXX nesplatený záväzok zo zmluvy o úvere č. 9130383 zo dňa 21.11.2006 na sumu 14.000,- Sk (464,71 Eur) a od spoločnosti XXXXX nesplatený  záväzok zo zmluvy o revolvingovej pôžičke č. 8000012080 zo dňa 26.09.2005 na sumu 547,70 Eur (16.500,- Sk), čím uvedeným konaním podstatným spôsobom skreslila údaje o svojej bonite, pričom po prevzatí pôžičky, v rozpore so svojím záväzkom uhradila len dve mesačné splátky, čím spoločnosť XXXXX XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 620,- Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 3 Pv 443/13-5 zo dňa 17.09.2013 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenej určená skúšobná doba v trvaní 16 (šestnásť) mesiacov a súčasne bola obvinenej uložená povinnosť nahradiť poškodenej spoločnosti XXXXX škodu vo výške 620,- Eur v zmysle Dohody o náhrade škody zo dňa 10.09.2013.
 
	Uznesenie o podmienečnom zastavení trestného stíhania nadobudlo právoplatnosť dňa 01.10.2013 a skúšobná doba obvinenej uplynula dňa 01.02.2015.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

Z oznámenia poškodenej spoločnosti XXXXX XXXXX vyplynulo, že obvinená XXXXX škodu vo výške 620,- EUR uhradila v celom rozsahu.

Zo správy Obvodného oddelenia Policajného zboru XXXXX XXXXX, z lustrácie priestupkov obvinenej, ako aj z odpisu registra trestov obvinenej je zrejmé, že obvinená sa v priebehu skúšobnej doby nedopustila žiadneho priestupku, ani trestného činu. Z lustrácie trestných stíhaní vedených na území SR je zrejmé, že proti obvinenej nie je v súčasnosti vedené žiadne trestné stíhanie. Z uvedených skutočností vyplýva, že obvinená teda splnila všetky podmienky podmienečného zastavenia trestného stíhania. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka